text: Her tanker eleverne selvtillid
  05 november 2015 kl. 15.48
  For fem uger siden troede de ikke, det var muligt, men i dag gjorde de det: Flækkede et bræt med deres hånd.
  
  
  
  Fra handling til forvandling hedder kurset på Vamdrup skole, som elever fra tre 8.-klasser har været på i denne uge. Med deres coach, John Mejlgren, har de tanket selvtillid – og i dag skulle de prøve at flække et bræt med håndens kraft.
  De unge er udvalgt af deres klasselærere. Det er unge, der trænger til en positiv forandring og et ”kærligt spark i r….”, som det udtrykkes. Coachens motto er: Hjælp flere unge i uddannelse, giv dem noget at tro på, se muligheder i stedet for begrænsninger…
  Deltagerne har været sammen med coachen fem torsdage.
  - Jeg kan bedre følge med i skolen nu, siger en af deltagerne, Sebastian Kejser Damm til TV SYD.
  
  